2.   כתב הגנה
בבית-המשפט לענייני משפחה

ב_________                                                                                                     תמ"ש_________
בעניין:

1. _________ ת"ז _________




2. _________ ת"ז _________ (קטינה)



3. _________ ת"ז _________ (קטינה)




התובעים 3-2 באמצעות אימם




כאפוטרופוס טבעי, התובעת מס' 1




על-ידי בא-כוחם עורך-דין ____________



מרח' ___________ עיר ___________



טל' ___________ פקס' ___________
("התובעים")




נ ג ד



_______________ ת"ז ___________



על-ידי בא-כוחו עורך-דין _____________



מרח' ___________  עיר ___________



טל' ___________  פקס' ___________
("הנתבע")

כתב הגנה

1.
הנתבע קיבל כתב תביעה זה בתאריך __________, לאחר שכתב התביעה צולם מתוך תיק בית-המשפט, תאריך בו הח"מ קיבל לידו הייצוג בתיק זה.


הנתבע יטען כי כל טענה או עובדה שלא הודה בה מפורשות תיחשב כמוכחשת.

2.
מוכחש סעיף __________ לכתב התביעה. 


הנתבע יטען כי השקיע מאז ומתמיד את כספי השתכרותו והכנסתו בביתם המשותף, שילם את ההוצאות השוטפות וכך את הוצאות ילדיו הקטינים.

3.
מוכחש הנטען בסעיפים __________ לכתב התביעה.


הנתבע יטען כי האמור בסעיפים אילו לכתב התביעה הינם השמצות פרי דמיונה של תובעת מס' 1 וחסרי כל בסיס, שכן תובעת מס' 1 מנסה ליצור רושם שהנתבע כ-"מאפיונר" המטיל פחד על בנותיו תוך שהיא מערבבת בין דימיון למציאות.

4.
מוכחש הנטען בסעיפים __________ לכתב התביעה.


הנתבע יטען כי אכן חייו עם התובעת מס' 1 נעשו קשים ללא נשוא. בזבזנותה של התובעת, הדרך הרשלנית בה טיפלה בילדיהם הביאו למריבות בינו לבין תובעת מס' 1.


הנתבע יטען כי תובעת מס' 1 יזמה מריבות חדשים לבקרים המלווים בהיסטריה וצעקות דבר המשפיע לרעה על חינוך הילדים. תובעת מס' 1 לא בחלה בכל אמצעי על-מנת להתעלל בו נפשית. 

5.
דאגתו לבריאותם הנפשית של הילדים הביאה אותו למסקנה הבלתי-נמנעת כי עד למציאת גורם מתווך שיסדיר את חייהם המשותפים אין לו מנוס אלא מעזיבת הבית. וכך עזב הנתבע את הבית ועבר להתגורר בבית הוריו.

6.
הנתבע יטען כי גב' __________, אחותה של תובעת מס' 1 היא אשר "נושפת בעורפה" של אחותה, תובעת מס' 1 וזאת על-מנת למנוע מהנתבע לראות את בנותיו ולהיפגש עימן.


עוד יוסיף הנתבע כי האובססיביות של גב' __________ ומשפחתה למנוע מהנתבע להיראות עם בנותיו גורמות לנזק נפשי קשה בילדות.

7.
מוכחש הנטען בסעיפים __________ לכתב התביעה.


הנתבע יטען כי אין ספק שטובתם של הילדות שהן יגדלו במחיצת שני הוריהם.


אולם, יטען הנתבע כי מבחינת טובתם של הקטינים ולאור התנהגותה של תובעת מס' 1 עדיף שיהיו בשלב זה במשמורתו בלבד, וזאת מן הנימוקים הבאים:


א.
הנתבע הינו אב מסור לבנותיו. הנתבע מטפל בילדות במסירות, מטפל בהן בשעת חוליין וסועדן במיטתן. הנתבע הוא אשר קונה לילדות תרופות בשעת הצורך ואף לוקחן לטיפולים בקופת חולים.


ב.
הנתבע הינו דוגמה למופת לטיפול בילדותיו, הגם שכיום הינו גר עם הוריו.


ג.
מסירותו היומיומית מתבטאת בכך שהוא אשר מסיע הילדות לבית הספר, דואג להגעתם ולחזרתם מבית-הספר.


ד.
הנתבע הוא אשר דואג להחזיר הילדות לביתם בימי שישי וזאת גם כאשר מדובר בשעות הקטנות של הלילה.


ה.
הנתבע יטען כי אף בתקופה בה חי עם תובעת מס' 1 ביחד בדירתם המשותפת, היה הוא אשר נשאר עם בנותיו בשעות הבוקר וזאת מפני שתובעת מס' 1 יצאה לעבודה ולא היה מי שישאר עם הבנות.


ו.
הנתבע יטען כי כמחצית השבוע תובעת מס' 1 עובדת עד שעות הלילה המאוחרות ועל-כן אין מי שידאג ויטפל בילדות. מרבית הזמן בשבוע הילדות נשארות לבד בשעות הערב. הנתבע יטען כי דבר זה גורם נזק נפשי גדול לילדות שכן אין מי שיענה להן על בקשותיהן. הנתבע יטען כי גם בימים אלה מקימות הילדות עימו קשר ומבקשות ממנו עזרה וסעד.


ז.
הנתבע יטען כי הוא היה שעזר תמיד לילדות בשיעורי הבית. התובעת מעולם לא טרחה להושיט עזרה כלשהי.


ח.
הנתבע יטען כי לתובעת מס' 1 פרצי אלימות המלווים בצעקות ובאובדן שליטה, כל אלה בצירוף האובססיה של אחותה נגדו מעלים ספקות באשר למסוגלותה ההורית וליכולתה לגדל הילדות וזאת כשאין האינטרס של טובת הילדות לנגד עיניה.

8.
מוכחש הנטען בסעיף __________ לכתב התביעה.


הנתבע יטען כי הינו רואה הילדות כל יום ומבלה עימן מספר שעות ביום. עוד יטען הנתבע כי במידה ויום אחד הוא אינו רואה אחת הילדות אזי הוא מדבר איתה בטלפון. הנתבע יטען כי הוא ואך ורק הוא לוקח הילדות בימי שבת ומבלה איתן וכן דואג הוא לנוחיותן של בנותיו.


הנתבע יטען כי טרם שיוחלט על קביעת המשמורן יש לחייב את תובעת מס' 1 לעבור בדיקת "מסוגלות הורית". ברור שהפקרת הילדות בידה של תובעת מס' 1 משמעותה גרימת נזק נפשי לילדות. מעורבות בני משפחת התובעת אף מביאה לכך שקיימת הסתה קבועה שלהם נגדו, שכן דבר זה אינו עולה בקנה אחד עם חינוך נאות.

9.
הנתבע סבור כי טובת הילדות במקרה הנ"ל כי הם יהיו במשמורתו, שכן אף במקום מגוריו כיום מסוגל הוא לטפל בילדותיו ולהעניק להם טיפול מסור נטול הסתה תוך קידום ילדותיו בלימודיהן ובתקופת התבגרותן.

10.
הנתבע יטען כי תביעת התובעת הינה קנטרנית שכן ברור שהיא עצמה אינה מסוגלת להעניק לילדותיהם את החינוך והטיפול הנאותים.

11.
אשר-על-כן, יתבקש בית-משפט הנכבד לדחות התביעה ולחייב תובעת מס' 1 בהוצאות ושכר-טרחת עורך-דין בצירוף מע"מ כדין.

_______________
________, עורך-דין

בא-כוח הנתבע

